《葺唐栖旧庐》
宋代·释永颐

矫时无峻节，立行亏众美。
远岳惮孤征，徘徊就乡里。
人情好愉悦，我老齐贤鄙。
娓娓听乡言，时时容侧耳。
前修不可见，法社渐凋毁。
名山半征徭，祖塔乱獐麂。
林筑无清资，泽居循旧址。
鉴牖纳晴曦，莳竹临幽泚。
时效地岁寒，闭户春风里。

作者简介：释永颐，字山老，号云泉，钱塘（今浙江杭州）人。居唐栖寺。与江湖诗人周晋仙、周伯弜父子等多有唱和。理宗淳祐十年（一二五○），上天竺佛光法师抗拒权贵侵占寺产，愤而渡江东归时，颐曾遗书慰问。有《云泉诗集》一卷传世。事见本集末附《上天竺志》永颐小传。　永颐诗，以读画斋刊《南宋群贤小集》本为底本，校以汲古阁影抄《南宋六十家小集》本（简称汲古阁本）等。新辑集外诗附于卷末。